rejauldu/bengali-wikipedia huggingface dataset:
জামিরজুরী রজবিয়া আজিজিয়া রহমানিয়া সুন্নিয়া ফাজিল (ডিগ্রী) মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি প্রতিষ্ঠানটি চট্টগ্রাম জেলার দোহাজারী পৌরসভার জামিরজুরী এলাকায় অবস্থিত।জামিরজুরী রজবিয়া আজিজিয়া রহমানিয়া সুন্নিয়া ফাজিল(ডিগ্রী) মাদ্রাসা|দোহাজারী ইউনিয়ন মাদ্রাসার অধ্যক্ষ মুফতি সিরাজ উদ্দিন আলকাদেরী , এছাড়া আরও ১৮ জন শিক্ষকমণ্ডলী রয়েছে। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত।   ইতিহাস  ১৯৬৮ সালে মাদ্রাসাটি প্রতিষ্ঠিত হয় এবং ঐ বছরেই বাংলাদেশ মাদ্রাসা শিক্ষাবোর্ড থেকে দাখিল পর্যায়ে স্বীকৃতি লাভ করে। এরপর পর্যায়ক্রমে ১৯৭৭ সালে আলিম এবং ১৯৮৫ সালে ফাজিল পর্যায়ে স্বীকৃতি লাভ করে এবং সর্বশেষ সরকারি নীতিমালা অনুসারে ২০০৬ সালে ইসলামী বিশ্ববিদ্যালয়, বাংলাদেশ থেকে অনুমতি লাভ করে মাদ্রাসাটি। মাদ্রাসাটি প্রতিষ্ঠাকালে গুরুত্বপূর্ণ অবদান রাখেন প্রতিষ্ঠাকালীন অধ্যক্ষ  আবদুল হাকিম নক্সবন্দী এবং এলাকার বিশিষ্ট দানবীর ও শিক্ষানুরাগী  মাওলানা নুরুল ইসলাম লতিফি। মাদ্রাসাটি ২০১৬ সাল থেকে ইসলামি আরবি বিশ্ববিদ্যালয়ের অধীনে রয়েছে।   শিক্ষা কার্যক্রম  এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় ফাজিল (ডিগ্রী) পর্যায় পর্যন্ত শিক্ষালাভের সুযোগ রয়েছে। বর্তমানে সাড়ে ৭ শতাধিক শিক্ষার্থী অধ্যয়নরত আছে। বিগত বছরের পাশের হার ৯৫%। প্রত্যেক বছর এ প্রতিষ্ঠান থেকে ফাজিল, আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে। মাদ্রাসা পরিচালনার জন্য ১৩ জন বিশিষ্ট পরিচালনা পরিষদ রয়েছে। মাদ্রাসাটিতে ইউ (U) আকৃতির, প্রত্যেকটি ভবন দ্বিতল।   আরও দেখুন    বাংলাদেশ মাদ্রাসা শিক্ষাবোর্ড  ইসলামি আরবি বিশ্ববিদ্যালয়  বাংলাদেশের আলিয়া মাদ্রাসার তালিকা   তথ্যসূত্র    বহিঃসংযোগ   বিষয়শ্রেণী:চন্দনাইশ উপজেলার শিক্ষাপ্রতিষ্ঠান বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:১৯৬৮-এ পূর্ব পাকিস্তানে প্রতিষ্ঠিত বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান
আন-নূর টংকাং মসজিদ () তাইওয়ানের পিংটং প্রদেশের দংগাং পৌরসভার একটি মসজিদ। এটি তাইওয়ানের অষ্টম এবং সর্বশেষতম মসজিদ। এটি পিংতুং প্রদেশের প্রথম মসজিদ।    ইতিহাস  মসজিদটি প্রথমে দংগাং পৌরসভার ফেনগ্যু সড়কের (豐 漁 街) ৩৪-১ নাম্বার ভাড়া বাড়িতে কার্যক্রম শুরু হয়, যেখানে এ অঞ্চলের বেশিরভাগ ইন্দোনেশিয়ান জেলেরা নামাজ পড়ে। পরবর্তী দশ বছরে পর্যাপ্ত পরিমাণ অর্থ সংগ্রহ করে প্রার্থনাকারীরা সিদ্ধান্ত নেন ভাড়া বাড়িটি কিনে মসজিদে পরিবর্তিত করার। বাড়ির মালিক বিক্রি করতে নারাজ থাকায় প্রার্থনাকারীদের আলাদা বাসা খুঁজতে হয়। অবশেষে তারা ৫.৪ তাইওয়ান ডলারের বিনিময়ে একই পৌরসভার জিংগুই সড়কের(興漁街) একটি বাড়ি খুঁজে পায়। এরপরে ১ মিলিয়ন তাইওয়ান ডলার ব্যয়ে একটি ওজুখানা এবং কিছু শীতাতপ নিয়ন্ত্রণ ব্যবস্থা করে মসজিদটি পুনর্নির্মাণ করা হয়। অবশেষে এটি মসজিদে পরিণত হয়। ২০১৮ সালের ১৮ ফেব্রুয়ারি মসজিদটি আনুষ্ঠানিকভাবে উদ্বোধন করাহয়।   ২০১৮ সালের ৯ ডিসেম্বর স্বরাষ্ট্রমন্ত্রী সু কু-ইয়ুং মসজিদ স্থাপনের তহবিল সংগ্রহের জন্য আন্তর্জাতিক অভিবাসী দিবসের সাথে সম্মিলিতভাবে মসজিদ প্রতিষ্ঠাতাকে সম্মানিত ও শ্রদ্ধা জানান।   স্থাপত্য  থাম্ব|আন-নূর টংকাং মসজিদের প্রার্থনা কক্ষ মসজিদটি তিন তলা বিশিষ্ট ভবনের তৃতীয় তলায় অবস্থিত। এতে ১২০ জন নামাজ পড়তে পাড়ে।   সু্যোগ - সুবিধা  মসজিদটিতে একটি কুরআন পাঠের জায়গা এবং একটি মাদ্রাসা রয়েছে।   আরো দেখুন    তাইওয়ানে ইসলাম  তাইওয়ান মসজিদের তালিকা   তথ্যসূত্র   বিষয়শ্রেণী:তাইওয়ানের মসজিদ বিষয়শ্রেণী:২০১৭-এ সম্পন্ন মসজিদ
thumb|left|upright=0.7|চেক ভাষায় লিখিত বাইবেল চেক ভাষা (চেক ভাষায়: Čeština চেশ্‌কিনা, আ-ধ্ব-ব: [ˈʧɛʃ.cɪ.na]) একটি পশ্চিম স্লাভীয় ভাষা। অন্যান্য পশ্চিম স্লাভীয় ভাষার মধ্যে আছে স্লোভাক, পোলীয়, পোমেরানীয় ও সর্বীয় ভাষা। এদের মধ্যে স্লোভাক ভাষার সাথে চেক ভাষার মিল সবচেয়ে বেশি। এরপর যথাক্রমে পোলীয় ভাষা এবং পূর্ব জার্মানিতে প্রচলিত সর্বীয় ভাষার সাথে এর মিল দেখতে পাওয়া যায়। প্রাক্তন চেকোস্লভাকিয়ার সরকার চেক ও স্লোভাক উভয় ভাষাতেই গণমাধ্যমের বিভিন্ন অনুষ্ঠান সম্প্রচার বাধ্যতামূলক করায় ১৯৭০-এর পরে জন্ম নেয়া চেক ও স্লোভাক ভাষাভাষীদের অনেকেই সহজেই একে অপরকে বুঝতে পারেন। তবে ১৯৯৩ সালে দেশ দুইটি আলাদা হয়ে যাবার পর এই দুই ভাষাভাষীদের মধ্যে আবার পারস্পরিক বোধগম্যতায় সমস্যা শুরু হয়েছে।  চেক প্রজাতন্ত্রের অধিকাংশ মানুষ এবং বিশ্বের অন্যান্য দেশে সব মিলিয়ে প্রায় ১ কোটি ৩০ লক্ষ লোক চেক ভাষায় কথা বলেন।   নমুনা পাঠ্য  সংযোগ=https://en.wikipedia.org/wiki/File:Presl_brambor.JPG|ডান|থাম্ব|1846 sample of printed Czech জাতিসংঘের মানবাধিকারের সার্বজনীন ঘোষণাপত্রের ১নং অনুচ্ছেদ অনুসারে:  চেক: Všichni lidé se rodí svobodní a sobě rovní co do důstojnosti a práv. Jsou nadáni rozumem a svědomím a mají spolu jednat v duchu bratrství.  বাংলা: "সমস্ত মানুষ স্বাধীনভাবে সমান মর্যাদা এবং অধিকার নিয়ে জন্মগ্রহণ করে। তাঁদের বিবেক এবং বুদ্ধি আছে; সুতরাং সকলেরই একে অপরের প্রতি ভ্রাতৃত্বসুলভ মনোভাব নিয়ে আচরণ করা উচিত।"   তথ্যসূত্র    বহিঃসংযোগ   Ústav pro jazyk český – Czech Language Institute, the regulatory body for the Czech language   Reference Grammar of Czech, written by Laura Janda and Charles Townsend  Czech National Corpus  Czech Monolingual Online Dictionary  Czech Translation Dictionaries (Lexilogos)  Czech Swadesh list of basic vocabulary words (from Wiktionary's Swadesh-list appendix)  USA Foreign Service Institute (FSI) Czech basic course  English Czech dictionary online, Czech English dictionary online  বিষয়শ্রেণী:চেক ভাষা বিষয়শ্রেণী:পশ্চিম স্লাভীয় ভাষাসমূহ বিষয়শ্রেণী:চেক প্রজাতন্ত্রের ভাষা বিষয়শ্রেণী:স্লোভাকিয়ার ভাষা
150px|thumb|১৪ নং মানব ক্রোমোজোমের ইডিওগ্রাম। Mbp অর্থ মেগা ভিত্তি জোড়া।|right ১৪ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৪ নং ক্রোমোজোমে ১০৭ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৩ থেকে ৩.৫০%।  গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১৪ সম্ভবত ৭০০ থেকে ১,৩০০টি জীন ধারণ করে।  ১৪ নং ক্রোমোজমের সেন্ট্রোমিয়ারের অবস্থান ১৯ থেকে ১৯.১ মেগাবেসপেয়ারের কাছাকাছি।   তথ্যসূত্র    বহিঃসংযোগ   বিষয়শ্রেণী:ক্রোমোজোম (মানবদেহ)
সৈয়দ মুহাম্মদ সাবির শাহ যিনি পীর সাবির শাহ নামে বেশি পরিচিত, পাকিস্তানের একজন রাজনীতিবিদ এবং পিএমএল(এন) খাইবার পাখতুনখোয়া (কেপিকে)'র সাবেক সভাপতি। তিনি ঐ প্রদেশের ১৯৯৩ সালের ২০ অক্টোবর থেকে ১৯৯৪ সালের ২০ অক্টোবর পর্যন্ত ১৮তম মুখ্যমন্ত্রী হিসেবে দায়িত্ব পালন করেছেন। তিনি ১৯৯৭ থেকে ১৯৯৯ সাল পর্যন্ত পাকিস্তানের প্রধানমন্ত্রী নাওয়াজ শরীফের উপদেষ্টা ছিলেন।http://www.pap.gov.pk/pro-ass/nwfp.htm#cm  pap.gov.pk   জন্ম  পীর সাবির শাহ ১৯৫৫ সালের ১৩ মার্চ পাকিস্তানের হরিপুরের সিরিকোটে বসবাসরত সৈয়দ পরিবারে শেতালু শরীফে জন্মগ্রহণ করেন। সৈয়দ গীসুদারাজ প্রথম ও সৈয়দ মুহাম্মদ মাসুদ মাশওয়ানীর মাধ্যমে তার বংশ ৪১টি ধারায় হজরত মুহাম্মদ (দ.) পর্যন্ত পৌঁছায়।  তার পিতার নাম সৈয়দ মুহাম্মদ তৈয়্যব শাহ এবং তার পিতামহ সৈয়দ আহমদ শাহ সিরিকোটি একজন সুফি সাধক ছিলেন।   শিক্ষা  তিনি সিরিকোটে একটি বিদ্যালয়ে অধ্যয়ন করেন। এরপর অ্যাবটোবাদ গভর্নমেন্ট কলেজ থেকে অধ্যয়নের পর পেশোয়ার বিশ্ববিদ্যালয় থেকে ইসলামিক স্টাডিজ বিষয়ে স্নাতক ও স্নাতকোত্তর ডিগ্রি অর্জন করেন। এরপর তিনি ইসলামাবাদের ইনিষ্টিটিউট অব মডার্ণ ল্যাঙ্গুয়েজ থেকে আরবী ভাষা ও ইসলামিক স্টাডিজ বিষয়ে ৪ বছর মেয়াদী ডিগ্রী অর্জন করেন। এছাড়া তিনি আর্ন্তজাতিক ইসলামী বিশ্ববিদ্যালয় থেকে দাওরা ও ফিকাহ শাস্ত্রে উচ্চতর অধ্যয়ন করেন।   রাজনীতি  পীর সাবির শাহ ১৯৮৫ সালের নির্বাচনে প্রতিদ্বন্দ্বিতা করেন এবং স্বাধীন প্রার্থী হিসেবে জয়ী হন। তাকে মুসলিম লীগ তাদের সাথে যোগ দিতে বলেছিল। সিরিকোটের শেতালু শরীফে একটি প্রধান জিরগা ডাকা হয়েছিল। তারা তাকে পাকিস্তান মুসলিম লীগে যুক্ত করতে রাজি হয়। তিনি হরিপুরের পিএফ-৪৩ (প্রাদেশিক সীমানা –৪৩) থেকে প্রতিদ্বন্দ্বিতা করে ১৯৮৮, ১৯৯০, ১৯৯৩ ও ১৯৯৭ সালে নির্বাচনে জয়ী হন।  ২০১৮ সালে তিনি পুনরায় খাইবার পাখতুনখোয়া থেকে সিনেটর নির্বাচিত হন। তিনি পাকিস্তান সিনেটের পানিসম্পদ বিষয়ক স্থায়ী কমিটির চেয়ারম্যান হিসেবে দায়িত্ব পালন করেছেন।   মুখ্যমন্ত্রী হিসেবে দায়িত্ব পালন  ২০ অক্টোবর ১৯৯৩ সাল থেকে ২৫ ফেব্রুয়ারি ১৯৯৪ সাল পর্যন্ত  খাইবার পাখতুনখোয়া প্রদেশের ১৮তম মুখ্যমন্ত্রী হিসেবে দায়িত্ব পালন করেন।   তথ্যসূত্র   বিষয়শ্রেণী:পাকিস্তানের রাজনীতিবিদ বিষয়শ্রেণী:পশতু লোক বিষয়শ্রেণী:পাকিস্তান মুসলিম লীগের (এন) রাজনীতিবিদ বিষয়শ্রেণী:হরিপুর জেলার লোক বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইসলাম ধর্মীয় ব্যক্তিত্ব বিষয়শ্রেণী:খাইবার পাখতুনখোয়ার মুখ্যমন্ত্রী বিষয়শ্রেণী:খাইবার পাখতুনখোয়ার রাজনীতিবিদ বিষয়শ্রেণী:পেশাওয়ার বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাকিস্তানের সিনেট সদস্য বিষয়শ্রেণী:পশতু ব্যক্তি
/* Protected pages have text area in light red, to prevent    accidental editing by admins who didn't notice the header */ .mw-textarea-protected, .mw-textarea-protected + .ui-resizable .ace_content, .mw-textarea-protected + .CodeMirror, .ns-8 textarea, .ns-8 .ace_content, .ns-8 .CodeMirror {   background-color: hsl(0, 100%, 94%); }  @media screen { 	html.skin-theme-clientpref-night .mw-textarea-protected, 	html.skin-theme-clientpref-night .mw-textarea-protected + .ui-resizable .ace_content, 	html.skin-theme-clientpref-night .mw-textarea-protected + .CodeMirror, 	html.skin-theme-clientpref-night .ns-8 textarea, 	html.skin-theme-clientpref-night .ns-8 .ace_content, 	html.skin-theme-clientpref-night .ns-8 .CodeMirror { 		background-color: hsl(0, 100%, 10%); 	} }  @media screen and (prefers-color-scheme: dark) { 	html.skin-theme-clientpref-os .mw-textarea-protected, 	html.skin-theme-clientpref-os .mw-textarea-protected + .ui-resizable .ace_content, 	html.skin-theme-clientpref-os .mw-textarea-protected + .CodeMirror, 	html.skin-theme-clientpref-os .ns-8 textarea, 	html.skin-theme-clientpref-os .ns-8 .ace_content, 	html.skin-theme-clientpref-os .ns-8 .CodeMirror { 		background-color: hsl(0, 100%, 10%); 	} }  /* The "return to Main page" link on Special:MovePage after    deleting the target page makes no sense and is in the way. */ .page-Special_MovePage #mw-returnto {   display: none; }  /* Show hidden items that have class="sysop-show". */ div.sysop-show, p.sysop-show {   display: block !important; } span.sysop-show, small.sysop-show {   display: inline !important; } table.sysop-show {   display: table !important; } li.sysop-show {   display: list-item !important; } /* Avoid accidental delete's and move's */ .page-প্রধান_পাতা #ca-delete, .page-প্রধান_পাতা #ca-move {     display: none !important; }
right|220px|thumb|ফুলের উপর শিশির বিন্দু right|220px|thumb|শিশির ভেজা পতঙ্গ  শিশির হল কোনো শীতল বস্তুর উপর জলীয় বাষ্প জমা হয়ে সৃষ্ট বিন্দু।  একটি নির্দিষ্ট তাপমাত্রায় বাতাস একটি নির্দিষ্ট সীমা পর্যন্ত জলীয় বাষ্প ধারণ করতে পারে। তাপমাত্রা বাড়লে যেমন ধারনক্ষমতা বৃদ্ধি পায়, তেমনি তাপমাত্রা কমলে ধারনক্ষমতা হ্রাস পায়। সাধারণত সন্ধার পরে তাপমাত্রা কমে যায় এবং বাতাস জলীয় বাষ্প দ্বারা সম্পৃক্ত হয়ে থাকে। যদি তাপমাত্রা আরো কমে যায়, তখন বাতাস আর জলীয় বাষ্প ধরে রাখতে পারে না এবং তা শীতল বস্তুর উপর পানির কণা হিসেবে জমা হয়। এ পানির বিন্দু শিশির বিন্দু নামে পরিচিত (যেমন, ঘাসের উপর শিশির বিন্দু জমা হয়)।  শিশিরের পরিমাপ করার জন্য ড্রোজোমিটার নামক যন্ত্র ব্যবহার করা হয়।  শিশির সবসময় গোলাকার-   পৃষ্ঠটানের জন্য স্বল্প আয়তনের তরল পদার্থ সর্বদা গোলকের আকৃতি গ্রহণ করার চেষ্টা করে। তরলের মুক্ততল স্থিতিস্থাপক পর্দার ন্যায় কাজ করে এবং পৃষ্ঠতলের ক্ষেত্রফল সংকুচিত হয়ে থাকতে চায়। এজন্য তরল পদার্থ গোলকের আকৃতি নেয় কারন গোলকের পৃষ্ঠতলের ক্ষেত্রফল সর্বনিম্ন হয়ে থাকে।বা শরৎকালে এবং শীতকালে সন্ধ্যর পর ভূপৃষ্ঠ শীতল হতে থাকে। ফলে ভূপৃষ্ঠ সলগ্ন বায়ু ও শীতল হতে থাকে।   তথ্যসূত্র    শিশিরের নিয়ে প্রকাশিত গ্রন্থসমূহ    বহিঃসংযোগ    OPUR (শিশির   International Conference on Fog, Fog Collection and Dew  Audio Recording of Cantor Yossele Rosenblatt's Dew Service from the Florida Atlantic University Judaica Sound Archives (Hebrew Audio)  বিষয়শ্রেণী:পানি বিষয়শ্রেণী:তাপমাত্রা বিষয়শ্রেণী:বৃষ্টিপাত
হলিডে: এ সোলজার ইজ নেভার অফ ডিউটি ২০১৪ সালের একটি বলিউডনির্মিত থ্রিলার ও অ্যাকশনধর্মী হিন্দি চলচ্চিত্র। এই সিনেমার পরিচালক এ আর মুরুগাদস। দক্ষিণী চলচ্চিত্র থুপ্পকি'র অনুকরণে হিন্দিতে এই চলচ্চিত্রটি তৈরী হয়।   কাহিনী  বিরাট বকশী ভারতীয় সেনাবাহিনীর একজন ক্যাপ্টেন। ছুটিতে বাড়ি আসার পর তার মা, বাবা, বোন তাকে জোর করে পাত্রী দেখাতে নিয়ে যায় কিন্তু পাত্রী সাইবাকে তার পছন্দ হয়না। ঘটনা পরম্পরায় সাইবার সাথে যোগাযোগ হলে তারা একে অপরকে পছন্দ করতে শুরু করে। বিরাটের ঘনিষ্ঠ বন্ধু মখিয়া মুম্বাই পুলিশের সাব ইনস্পেক্টর। তারা দুজনে বাসে যাওয়ার সময় অন্য এক ব্যক্তির পকেটমার হলে তারা বুঝতে পারে বাসের ভেতরেই পকেটমার আছে। পকেটমার চিহ্নিত হলেও অন্য এক ব্যক্তি আচমকা পালাতে থাকে। বিরাটের সন্দেহ হলে সে তাকে তাড়া করে ধরে এবং বুঝতে পারে এই ব্যক্তি সন্ত্রাসবাদী কাজের সাথে যুক্ত। বাসটি প্রবল বিস্ফোরনে ধংস হয়ে যায়। লোকটিকে পুলিশের হাতে তুলে দেওয়া হয় কিন্তু সে হসপিটাল থেকে পালায়। বিরাট তাকে আবার পালানোর সময় ধরে ফেলে ও বাড়িতে নিয়ে এসে অত্যাচার করে জেনে নেয় এক পুলিশ কর্তা এই পলায়নের পেছনে ছিল। বিরাট নিজে গভীর রাত্রে সেই পুলিশ কর্তাকে গিয়ে জানায় সে ডিফেন্স ইন্টেলিজেন্স এজেন্সির একজন অফিসার। পুলিশ অফিসার আত্মহত্যা করতে বাধ্য হয়। বিরাট ক্রমশ জানতে পারে গোটা দেশে স্লিপার সেলের মাধ্যমে সন্ত্রাসবাদী কার্যকলাপ ছড়িয়ে দেওয়ার জন্যে গভীর ষড়যন্ত্র চলছে। সে তার বারোজন সেনাবাহিনীর সহকর্মী কে নিয়ে এই চক্রান্তের মোকাবিলায় তৈরি হয়। স্লীপার সেলের কয়েকজনকে বিরাটরা হত্যা করলে ভারত পাকিস্তান সীমান্তের থর নামক জায়গা থেকে মুম্বাইতে আসে এই সন্ত্রাসবাদীদের প্রধান নেতা। তার সাথে কেন্দ্রীয় সরকারের প্রতিরক্ষা দপ্তরের উচ্চপদস্থ কর্তাও এই দেশবিরোধী ষড়যন্ত্রে যুক্ত। সে স্লীপার সেলের মাধ্যমে বিরাটের সহকর্মীদের সমস্ত গতিবিধি জেনে নিয়ে চ্যালেঞ্জ ছুঁড়ে দেয় বিরাটকে। বাকি সাথীদের প্রান রক্ষার্থে শেষ পর্যন্ত পুরো দলের মুখোমুখি হয় বিরাট।   অভিনয়   অক্ষয় কুমার - বিরাট বকশী  সোনাক্ষী সিনহা - সাইবা  গোবিন্দ - মেজর  অপূর্বা অরোরা - পিঙ্কি বকশী  সুমিত রাঘবন - মখিয়া   তথ্যসূত্র   বিষয়শ্রেণী:২০১৪-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:রহস্য চলচ্চিত্র বিষয়শ্রেণী:প্রীতম সুরারোপিত চলচ্চিত্র বিষয়শ্রেণী:চলচ্চিত্রে ভারতীয় সেনাবাহিনী বিষয়শ্রেণী:মহারাষ্ট্র পুলিশের কাল্পনিক চিত্রায়ণ বিষয়শ্রেণী:তামিল চলচ্চিত্রের হিন্দি পুনর্নির্মাণ বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:২০১৪-এর অ্যাকশন থ্রিলার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
থাম্ব|কুইজেনাইর রড দ্বারা উপস্থাপিত ১০ এর উৎপাদকসমূহ  গণিতে কোন পূর্ণ সংখ্যা  এর উৎপাদক,  এর গুননীয়কও বলা হয়, হল একটি পূর্ণ সংখ্যা  যা অন্য আর আরেকটি পূর্ণ সংখ্যার সঙ্গে গুণ হয়ে গুণফল রূপে  পাওয়া যায়। এক্ষেত্রে আরো বলা হয় যে  হল  এর গুণিতক। কোন পূর্ণ সংখ্যা  অন্য আরেকটি পূর্ণ সংখ্যা  দ্বারা বিভাজ্য হবে যদি  প্রদত্ত  এর উৎপাদক হয়; অর্থাৎ  কে  দ্বারা ভাগ করা হলে কোন ভাগশেষ অবশিষ্ট থাকে না।  তথ্যসূত্র
লিধোরাখাস () ভারতের মধ্য প্রদেশ রাজ্যের টিকামগড় জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে লিদোরখাস শহরের জনসংখ্যা হল ১০,৬৬৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৪৮%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৩৫%। সারা ভারতের সাক্ষরতার হার ৫৯.৫%, তার চাইতে লিদোরখাস এর সাক্ষরতার হার কম।  এই শহরের জনসংখ্যার ২০% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
হাইনরিশ রোরার () (জন্ম: ৬ই জুন, ১৯৩৩) সুইজারল্যান্ডের নোবেল বিজয়ী পদার্থবিজ্ঞানী।  রোরারের জন্ম সুইজারল্যান্ডের সেন্ট গ্যালেনে। জমজ বোনের জন্মের এক ঘণ্টা পর তার জন্ম হয়েছিল। ছোটবেলায় বেশ ভাবনাহীন ও নির্ঝঞ্জাট জীবন কাটিয়েছেন। ১৯৪৯ সালে তার পরিবার জুরিখে চলে আসার পর অবশ্য সেই জীবনে কিছুটা ব্যাঘাত ঘটে। ১৯৫১ সালে সুইস ফেডারেল ইনস্টিটিউট অফ টেকনোলজি (ইটিএইচ) এ ভর্তি হন। সেখানে তার সহপাঠী ছিলেন ভোল্‌ফগাং পাউলি। রোরারের ডক্টোরাল গবেষণার বিষয় ছিল চৌম্বক ক্ষেত্র দ্বারা আবেশিত অতিপরিবাহী ট্রানজিশনে অতিপরিবাহীর দৈর্ঘ্য পরিবর্তন পরিমাপ। এই গবেষণা প্রকল্পটি প্রথমে শুরু করেছিলেন Jörgen Lykke Olsen। গবেষণা করতে গিয়ে তিনি বুঝতে পারেন যে, পরিমাপের সব কাজ তাকে রাতের বেলা করতে হবে, যখন সবাই ঘুমিয়ে পড়ে। কারণ এ ধরনের পরিমাপ কম্পনের প্রতি খুব সংবেদনশীল ছিল।  সুইস পর্বত পদাতিক বাহিনীতে যোগ দেয়ার মাধ্যমে তিনি সামরিক জীবনে প্রবেশ করেছিলেন। এ কারণে তার গবেষণায় ব্যাঘাত ঘটে। ১৯৬১ সালে রোজ-মেরি এগার কে বিয়ে করেন। মধুচন্দ্রিমায় গিয়েছিলেন যুক্তরাষ্ট্রে। এই ফাঁকে রোরার তার গবেষণার কাজও কিছুটা এগিয়ে নিয়েছিলেন। যুক্তরাষ্ট্রের নিউ জার্সির রাটগার্স ইউনিভার্সিটিতে বার্নি সেরিনের সাথে তিনি ধরন-২ অতিপরিবাহীর তাপীয় পরিবাহিতা নিয়ে গবেষণা করেন।  ১৯৬৩ সালে Rüschlikon-এ অবস্থিত আইবিএম রিসার্চ ল্যাবরেটরিতে যোগ দেন। এই গবেষণাগারের তার শাখার পরিচালনার দায়িত্বে ছিলেন Ambros Speiser। আইবিএম এ কর্মজীবনের প্রথম কয়েক বছর পাল্‌স প্রদত্ত চৌম্বক ক্ষেত্রে চৌম্বক-রোধের সাথে কোন্ডো পদ্ধতি নিয়ে গবেষণা করেন। এরপর চৌম্বক দশা চিত্র নিয়ে গবেষণা শুরু করেন। এই গবেষণাই তাকে ক্রান্তীয় ঘটনার জগতে নিয়ে এসেছিল।  ১৯৭৪ সালে নিজের কর্মস্থল থেকে শিক্ষাছুটি নিয়ে এক বছর ইউনিভার্সিটি অফ ক্যালিফোর্নিয়া, সান্টা বারবারাতে থাকেন। এ সময় নিউক্লীয় চৌম্বক রেজোন্যান্স নিয়ে গবেষণা করেছিলেন। তার সহ-গবেষক ছিলেন ভিন্স জ্যাকারিনো এবং অ্যালান কিং।  ১৯৮৬ সালে স্ক্যানিং টানেলিং অণুবীক্ষণ যন্ত্রের নকশা প্রণয়নের জন্য তিনি গের্ড বিনিগের সাথে যৌথভাবে পদার্থবিজ্ঞানে নোবেল পুরস্কার লাভ করেন।   তথ্যসূত্র   বিষয়শ্রেণী:১৯৩৩-এ জন্ম বিষয়শ্রেণী:এটিএইচ জুরিখের প্রাক্তন শিক্ষার্থী বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:সুইজারল্যান্ডীয় পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:সুইজারল্যান্ডীয় নোবেল বিজয়ী বিষয়শ্রেণী:অণুবীক্ষণ যন্ত্র বিশেষজ্ঞ বিষয়শ্রেণী:২০১৩-এ মৃত্যু বিষয়শ্রেণী:রুশ বিজ্ঞান অ্যাকাডেমির বিদেশী সদস্য
অপরাজনীতি হলো সকল রাজনৈতিক সংশ্লিষ্টতার প্রতি উদাসীনতা বা বিদ্বেষ । P.51, Rabin & Bowman একজন ব্যক্তিকে অরাজনৈতিক হিসাবে বর্ণনা করা যেতে পারে যদি তিনি রাজনীতিতে আগ্রহী বা জড়িত না থাকে।  অরাজনৈতিক হওয়া এমন পরিস্থিতিকেও বোঝাতে পারে যেখানে মানুষ রাজনৈতিক বিষয়ে নিরপেক্ষ অবস্থান নেয়। "My colleagues and I come to this task with open minds. We are apolitical and independent of any political party. We want to examine the evidence. We will approach our task in a way that is thorough, rigorous, fair and frank." কলিন্স ইংলিশ ডিকশনারী মতে অরাজনৈতিককে "রাজনৈতিকভাবে নিরপেক্ষ; রাজনৈতিক মনোভাব, বিষয়বস্তু বা পক্ষপাত ছাড়া" হিসাবে সংজ্ঞায়িত করে।  থাম্ব| এপিকিউরাস ধ্রুপদী প্রাচীনত্বের সময়, এপিকিউরিয়ানরা একটি মতবাদের অবস্থান হিসাবে শহরের জীবনযাপন থেকে বিচ্ছিন্নতা গ্রহণ করেছিল। শরীরের জন্য যন্ত্রণা এবং আত্মার জন্য কষ্টের অনুপস্থিতিতে আনন্দের খোঁজে, তারা রাজনৈতিক কার্যকলাপকে অপ্রয়োজনীয় চাপের উৎস হিসাবে দেখেছিল যা এই পরিণতির দিকে নিয়ে যায় না।   যা হোক, তারা কঠোরভাবে অরাজনৈতিক ছিল না এবং রাজনীতিতে অংশগ্রহণ করত যখন রাজনৈতিক কার্যকলাপ তাদের আনন্দ আনতে বা তাদের দুঃখকষ্ট এড়াতে সহায়তা করত।    তথ্যসূত্র   বিষয়শ্রেণী:রাজনৈতিক মতপরিসর বিষয়শ্রেণী:আলোচ্য বিষয় অনুযায়ী রাজনীতি
বাংলাদেশ স্বাধীনতা কাপ হচ্ছে বাংলাদেশের পুরুষ ফুটবল ক্লাবের মধ্যকার আয়োজিত ফুটবল প্রতিযোগিতা। এই প্রতিযোগিতাটি ১৯৭২ সালে প্রতিষ্ঠিত হয় এবং বাংলাদেশ ফুটবল ফেডারেশন কর্তৃক পরিচালিত হয়, যা দেশের সব ধরনের প্রতিযোগিতামূলক খেলার কার্যক্রম নিয়ন্ত্রণ করে। দেশের বাংলাদেশ প্রিমিয়ার লিগের পাশাপাশি অন্যান্য ক্লাবও এই প্রতিযোগিতায় প্রতিদ্বন্দ্বিতা করে।  এপর্যন্ত এই প্রতিযোগিতাটি ৭টি ক্লাব জয়লাভ করেছে, যার মধ্যে দুইটি ক্লাব একাধিকবার জয়লাভ করেছে। ঢাকা মোহামেডান এই প্রতিযোগিতার ইতিহাসের সবচেয়ে সফল ক্লাব, যারা সর্বমোট ৩ বার শিরোপা জয়ালাভ করেছে। দ্বিতীয় স্থানে রয়েছে ঢাকা আবাহনী, যারা এপর্যন্ত ২ বার শিরোপা ঘরে তুলতে সক্ষম হয়েছে। বর্তমান চ্যাম্পিয়ন ঢাকা আবাহনী ২০২১–২২ আসরের ফাইনালে বসুন্ধরা কিংসকে ৩–০ গোলের ব্যবধানে পরাজিত করে ক্লাবের ইতিহাসে দ্বিতীয়বারের মতো স্বাধীনতা কাপের শিরোপা ঘরে তুলতে সক্ষম হয়।  বিন্যাস ফেডারেশন কাপের প্রতিটি আসরে সর্বমোট ১৫টি দল অংশগ্রহণ করে। দলগুলোকে ৪ গ্রুপে বিভক্ত করা হয়। প্রতিটি গ্রুপ হতে দুটি দল নকআউট পর্বে খেলার জন্য উত্তীর্ণ হয়।  সারাংশ  আসর  চ্যাম্পিয়ন  ফলাফল  রানার্স-আপ  শীর্ষ গোলদাতা   ১৯৭২  ঢাকা মোহামেডান  ৩–১  ইস্ট এন্ড    ১৯৯০  ঢাকা আবাহনী  ২–১  ঢাকা মোহামেডান    ১৯৯১  ঢাকা মোহামেডান  ১–১   ঢাকা আবাহনী    ২০০৫  মুক্তিযোদ্ধা সংসদ  ২–০  ব্রাদার্স ইউনিয়ন    ২০১১  ফরাশগঞ্জ  ১–১   শেখ রাসেল   জেমস মোগা   ২০১৩  শেখ রাসেল  ৩–২  শেখ জামাল    ২০১৪  ঢাকা মোহামেডান  ০–০   ফেনী   জাহিদ হাসান এমিলি সনি নর্দে সানডে চিজোবা   ২০১৬  চট্টগ্রাম আবাহনী  ২–০  ঢাকা আবাহনী   সানডে চিজোবা (৬)   ২০১৭–১৮  চট্টগ্রাম আবাহনী  ২–০  ঢাকা আবাহনী   মোহাম্মদ জুয়েল (৩)   ২০১৮  বসুন্ধরা কিংস  ২–১  শেখ রাসেল   পল এমিল বিয়াগা (৪)   ২০২১ঢাকা আবাহনী  ৩–০  বসুন্ধরা কিংস   ডরিয়েলটন (৪)   ২০২২  বসুন্ধরা কিংস  ২–২   শেখ রাসেল   ডরিয়েল্টন (৯)   ২০২৩  বসুন্ধরা কিংস  ২–১  ঢাকা মোহামেডান   জোনাথন ফার্নান্দেস হিগোর লেইট ডরিয়েল্টন(৩)    তথ্যসূত্র  বিষয়শ্রেণী:বাংলাদেশ স্বাধীনতা কাপ স্বাধীনতা কাপ বিষয়শ্রেণী:জাতীয় ফুটবল কাপ
মোহাম্মদ নাজিমউদ্দিন আহমেদ (জন্ম: ১ অক্টোবর, ১৯৮৫) চট্টগ্রামে জন্মগ্রহণকারী বাংলাদেশী ক্রিকেটার। বাংলাদেশ জাতীয় ক্রিকেট দলের হয়ে টেস্ট, একদিনের আন্তর্জাতিক এবং টুয়েন্টি২০ আন্তর্জাতিকে অংশগ্রহণ করেছেন। ক্রিকেট খেলায় তিনি মূলতঃ শীর্ষসারির ডানহাতি ব্যাটসম্যান হিসেবে দায়িত্ব পালন করেন। বর্তমানে চট্টগ্রাম বিভাগীয় ক্রিকেট দলের অধিনায়কের দায়িত্ব পালন করছেন তিনি।   খেলোয়াড়ী জীবন  ১৬ বছর বয়সে নাজিমউদ্দিনের প্রথম-শ্রেণীর ক্রিকেটে অভিষেক ঘটে। পরবর্তীতে তিনি বাংলাদেশ এ ক্রিকেট দল ও বাংলাদেশ অনূর্ধ্ব-১৯ ক্রিকেট দলে খেলার জন্য মনোনীত হন।  চমকপ্রদ ব্যাটিং নৈপুণ্যের কারণে দল নির্বাচকমণ্ডলীর মনোযোগ আকর্ষণ করতে সক্ষম হন তিনি। ২০০৭ সালের শুরুর দিকে ইংল্যান্ড এ দলের বিপক্ষে তার সফলতার প্রেক্ষিতে ক্রিকেটের বৃহৎ আসর হিসেবে ২০০৭ সালে তিনি প্রথমবারের মতো কেনিয়া গমন করেন ও দক্ষিণ আফ্রিকায় অনুষ্ঠিত টুয়েন্টি২০ প্রতিযোগিতায় অংশগ্রহণ করেন। পাকিস্তানের বিপক্ষে টি২০আই ক্রিকেটে ৮১ রানের গুরুত্বপূর্ণ ইনিংস খেলেন। এছাড়াও, আগস্ট-সেপ্টেম্বর, ২০০৮ সালে অস্ট্রেলিয়া সফরের জন্য জাতীয় দলের অন্যতম সদস্যরূপে মনোনীত হন। কিন্তু প্রস্তুতিমূলক খেলায় তার আঙ্গুলে ফাটল ধরায় কোন খেলায় অংশগ্রহণ করতে পারেননি।  ২০১১-১২ মৌসুমে দুই টেস্ট সিরিজ খেলার জন্য ডিসেম্বর, ২০১১ সালে পাকিস্তানের বিপক্ষে জাতীয় দলে খেলার জন্য তাকে ডাকা হয়। চট্টগ্রামে অনুষ্ঠিত প্রথম টেস্টে উদ্বোধনী ব্যাটসম্যান হিসেবে তার টেস্ট অভিষেক ঘটে।   বিতর্ক  ২০০৮ সালে তিনি ইন্ডিয়ান ক্রিকেট লীগে (আইসিএল) খেলার উদ্দেশ্যে বাংলাদেশের একদল খেলোয়াড়ের সাথে অংশগ্রহণ করেন। এরফলে অন্যান্যদের সাথে তিনিও দশ বছরের জন্য বাংলাদেশের ক্রিকেটে অংশগ্রহণের যোগ্যতা হারান। পরবর্তীতে ২০০৯ সালে আইসিএল ত্যাগ করে দেশে ফিরে আসেন। ফলে বাংলাদেশ ক্রিকেট বোর্ড সাবেক আইসিএল তারকা খেলোয়াড়দের উপর থেকে নিষেধাজ্ঞা প্রত্যাহার করে নেয়।   তথ্যসূত্র    আরও দেখুন   মোহাম্মদ আশরাফুল  বাংলাদেশ জাতীয় ক্রিকেট দল  বাংলাদেশী টুয়েন্টি২০ আন্তর্জাতিক ক্রিকেটারদের তালিকা   বহিঃসংযোগ   বিষয়শ্রেণী:বাংলাদেশী ক্রিকেটার বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:ঢাকা ডমিনেটর্সের ক্রিকেটার বিষয়শ্রেণী:খুলনা টাইগার্সের ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:চট্টগ্রাম থেকে আগত ক্রিকেটার বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:বাংলাদেশ পূর্বাঞ্চলের ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:এশিয়ান গেমসে স্বর্ণপদক বিজয়ী বাংলাদেশী বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
ঘোস্ট হাউস পিকচার্স মার্কিন যুক্তরাষ্ট্রে অবস্থিত লোমহর্ষকধর্মী চলচ্চিত্র নির্মাণ সংস্থা। ২০০২ সালে রবার্ট টেপার্ট ও স্যাম রাইমি সংস্থাটি প্রতিষ্ঠিত করেন। সংস্থাটি ডোন্ট ব্রীদ, এভিল ডেড, ড্র্যাগ মি টু হেল, দ্য গ্রুজ এবং ৩০ ডেজ অব নাইটের মতো কিছু লোমহর্ষক চলচ্চিত্র নির্মাণ করেছে।    ঘোস্ট হাউস আন্ডারগ্রাউন্ড   বছর  চলচ্চিত্র পরিচালক মুক্তির তারিখ ২০০৮দ্য ট্যাটুইস্টপিটার বার্গার২৪ জুন ২০০৮ব্রাদারহুড অব ব্লাড পিটার স্কিয়ারমাইকেল রোশ১৪ অক্টোবর ২০০৮ডার্ক ফ্লোর্স পিট রিস্কিরুম ২০৫মার্টিন বার্নিউজদ্য সাবসটিটিউট  ওলে বোর্নেডালট্র্যাকম্যান  ইগর শাভলাকদ্য লাস্ট হাউস ইন দ্য উডস গ্যাব্রিয়েল আলবেনেসিনো ম্যানস ল্যান্ড: দ্য রাইজ অব রিকার ডেভ পেইনড্যান্স অব দ্য ডেড গ্রেগ বিশপ২০০৯সেভেন্থ মুন এডুয়ার্ডো সানচেজ৬ অক্টোবর ২০০৯অফস্প্রিং অ্যান্ড্রু ভ্যান ডেন হাউটেনদ্য চিলড্রেন  টম শ্যাঙ্কল্যান্ডদ্য থ  মার্ক এ. লুইস২০১১স্টাগ নাইট  পিটার এ. ডাউলিং১৪ ফেব্রুয়ারি ২০১১সাইক: ৯অ্যান্ড্রু শর্টেল২২ ফেব্রুয়ারি ২০১১   টেলিভিশন ধারাবাহিক  বছর ধারাবাহিকের নামমুক্তির তারিখ২০০৭ডেভিলস ট্রেড৬ জুন ২০০৭৩০ ডেজ অব নাইট: ব্লাড ট্রেলস ১৩ সেপ্টেম্বর ২০০৭২০০৮৩০ ডেজ অব নাইট: ডাস্ট টু ডাস্ট১৭ জুলাই ২০০৮২০০৮১৩: ফিয়ার ইজ রিয়াল৭ জানুয়ারি ২০০৯২০১০জম্বি রোডকিল৪ অক্টোবর ২০১০   তথ্যসূত্র     বিষয়শ্রেণী:২০০২-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি